**Ministru kabineta noteikumu projekta**

**„Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” (turpmāk – MK noteikumu projekts) ir izstrādāts atbilstoši:1. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam;
2. Partnerības līgumam Eiropas Savienības investīciju fondu 2014.-2020.gada plānošanas periodam;
3. Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmai „Izaugsme un nodarbinātība” (turpmāk – Darbības programma),

lai nodrošinātu Eiropas Savienības (turpmāk – ES) fondu 2014. -2020.gada plānošanas perioda projektu ieviešanu ūdenssaimniecības jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija (turpmāk – EK) 2014.gada 11.novembrī apstiprināja Latvijas izstrādāto darbības programmu, kurā noteikts, ka specifiskā atbalsta mērķa 5.3.1. “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” (turpmāk – SAM 5.3.1.) ietvaros tiek atbalstīta ūdenssaimniecības sistēmu attīstība, lai virzītos uz ES vides *acquis* direktīvu prasību izpildi ūdenssaimniecības jomā.Latvija, iestājoties ES, uzņēmās dažādas saistības, tostarp nodrošināt Padomes 1991.gada 21.maija Direktīvas [91/271/EEK](http://eur-lex.europa.eu/LexUriServ/LexUriServ.do?uri=CELEX:31991L0271:LV:HTML) par komunālo notekūdeņu attīrīšanu (turpmāk – Direktīva 91/271/EEK), kas pārņemta ar Ministru Kabineta 2002. gada 22. janvāra noteikumiem Nr.34 „Noteikumi par piesārņojošo vielu emisiju ūdenī”, prasību izpildi. Direktīvas 91/271/EEK prasības attiecināmas uz visām apdzīvotajām vietām, kurās ir izveidotas un ir tehniski un ekonomiski pamatoti izveidot centralizētas kanalizācijas sistēmas komunālo notekūdeņi savākšanai. Atbilstoši Direktīvas prasībām, apdzīvotās vietās ar cilvēku ekvivalentu[[1]](#footnote-2) (turpmāk – CE) no 2 000 līdz 10 000, visiem centralizētajās kanalizācijas sistēmās savāktajiem un novadītajiem notekūdeņiem jāveic otrējā (bioloģiskā) attīrīšana, bet apdzīvotās vietās ar CE lielāku par 10 000, prasības notekūdeņu attīrīšanai ir stingrākas, tāpēc jāveic papildus pasākumi slāpekļa un fosfora attīrīšanai jeb jānodrošina trešējā (terciārā) notekūdeņu attīrīšana. Direktīvas 91/271/EEK prasību pārņemšanas termiņi ir atkarīgi no aglomerācijas lieluma (sk. 1.tabulu).**1.tabula.** Direktīvas 91/271/EEK prasību ieviešanas termiņi

|  |  |
| --- | --- |
| **Ieviešanas gads** | **Aglomerāciju grupa** |
| 2015.gads | Aglomerācijas ar CE 2 000 – 10 000  |
| 2011.gads | Aglomerācijas ar CE 10 000 – 100 000 |
| 2008.gads | Aglomerācijas ar CE virs 100 000 |

Direktīvas 91/271/EEK 15.panta un 17.panta ziņojumā Eiropas Komisijai ir sniegta informācija par Direktīvas 91/271/EEK prasību izpildi aglomerācijās ar CE virs 100 000 (2012.gada aglomerāciju robežās). Investīcijas ūdenssaimniecību sistēmu attīstībai ir uzsāktas jau 1999.gadā ar ES strukturālās politikas pirmsiestāšanās finanšu instrumenta ISPA finansējumu un turpinātas gan ES fondu 2004.-2006.gada plānošanas periodā, gan 2007.-2013.gada plānošanas periodā. Kopā ieguldītais finansējuma apjoms ūdenssaimniecību attīstībā Latvijā aglomerācijās ar CE virs 2 000 pārsniedz 848 miljonus *euro*. ES fondu 2007.-2013.gada plānošanas periodā kā prioritāte ūdenssaimniecības pakalpojumu jomā tika noteikta atbilstošas notekūdeņu attīrīšanas un dzeramā ūdens kvalitātes nodrošināšana, t.i., notekūdeņu attīrīšanas iekārtu un dzeramā ūdens sagatavošanas iekārtu izbūve un rekonstrukcija, kā arī pakalpojumu pieejamības (pārklājuma) nodrošināšana, paredzot pakāpenisku pakalpojumu faktisko izmantotāju (pieslēguma) skaita pieaugumu. Neskatoties uz ieguldīto apjomīgo darbu notekūdeņu sistēmu sakārtošanā aglomerācijās ar CE virs 2 000, lielākajā daļā ūdenssaimniecības aglomerāciju ir nepieciešams turpināt uzsāktās darbības arī ES fondu 2014.–2020.gada plānošanas periodā, lai izbūvētu centralizētus kanalizācijas tīklus teritorijās, kur tas ir tehniski un ekonomiski pamatoti, kā arī finansiāli iespējams, lai veicinātu virzību uz Direktīvas 91/271/EEK prasību izpildi. Darbības programmā ir analizēti un noteikti prioritārie ieguldījumu virzieni ūdenssaimniecības attīstībai ES fondu 2014.-2020.gada plānošanas periodam, kas noteikti šādā prioritārā secībā:1. Notekūdeņu tīklu pieejamības veicināšana; 2. Notekūdeņu attīrīšanas iekārtu darbības uzlabošana (trešējā attīrīšana aglomerācijās ar CE virs 2 000);3. Pieslēgumu izveide notekūdeņu savākšanas tīkliem, atbalstu sniedzot sociālā riska grupām;4. Papildu pasākumu veikšana notekūdeņu attīrīšanas iekārtu uzlabošanai apdzīvotās vietās ar CE no 200 līdz 2 000, uzlabojot riska ūdens objekta vides stāvokli; 5. Dzeramā ūdens infrastruktūras attīstība, lai nodrošinātu dzeramā ūdens kvalitāti atbilstoši Padomes 1998. gada 3. novembra Direktīvai 98/83/EK par dzeramā ūdens kvalitāti.Lai nodrošinātu **noteikumu projekta īstenošanai** piešķirtā Kohēzijas fonda finansējuma apjoma – 126 574 186 *euro* – efektīvu un Darbības programmai atbilstošu finansējuma sadali, Vides aizsardzības un reģionālās attīstības ministrija (turpmāk – VARAM) 2014.gadā uzsāka SAM 5.3.1. projektu priekšatlases procesu. Priekšatlases procesā, veicot sabiedrisko ūdenssaimniecības pakalpojumu sniedzēju vajadzību aptauju, tika secināts, ka Darbības programmas pirmās prioritātes – notekūdeņu tīklu pieejamības veicināšanai (t.i., jaunu kanalizācijas ārējo inženiertīklu izbūvei) – nepieciešamais finansējums pārsniedz SAM 5.3.1. ietvaros pieejamo finansējumu, tāpēc pārējo Darbības programmā noteikto prioritāšu ieviešanai finanšu līdzekļi šobrīd nav pietiekami. Investīciju projektu priekšatlases procesā, izvērtējot:* iesniegtās projektu idejas pēc vienotiem kritērijiem (aglomerācijas radītās vides slodzes samazinājums, projektā plānotais centralizēto kanalizācijas tīklu faktiskās izmantošanas un pārklājuma palielinājums, ieguldījums aglomerāciju grupas mērķa sasniegšanā attiecībā uz centralizēto kanalizācijas tīklu faktisko izmantošanu un pārklājumu, projekta izmaksu efektivitāte, u.c.),
* vienkāršotu projekta finanšu analīzi,

ir veikta aglomerāciju investīciju vajadzību izvērtēšana un prioritizēšana pa prioritārajām aglomerāciju grupām, kas noteiktas, ievērojot Direktīvas 91/271/EEK ieviešanas termiņus un EK iesniegtos paziņojumus. SAM 5.3.1. ietvaros prioritāri atbalstāmā aglomerāciju grupa ir noteikta aglomerācijas ar CE 10 000 – 100 000, bet otrā atbalstāmā grupa ir noteikta aglomerācijas ar CE 2 000 – 10 000. Tā kā pēc priekšatlases otrā posma – projektu izmaksu un ieguvumu analīzes veikšanas **un projektu dzīvotspējas izvērtējuma** vairākas aglomerācijas **(Dagda, Ilūkste, Jaunjelgava, Kuldīga, Lubāna, Ogre, Vecumnieki)** ir pieņēmušas lēmumu par atteikšanos no projekta īstenošanas, tad ir izveidojies finanšu ietaupījums, kuru var novirzīt citām Darbības programmā noteiktās investīciju 1.prioritātes “Notekūdeņu tīklu pieejamības veicināšana” ieviešanas aktivitātēm – būtu atbalstāma jaunu kanalizācijas tīklu izveide pēc 2012.gada paplašinātajās notekūdeņu pakalpojumu aglomerāciju robežās. Savukārt ņemot vērā to, ka par aglomerācijām grupā ar CE virs 100 000 2014.gadā EK ir paziņoti dati par direktīvu izpildi un notekūdeņu atbilstošu apsaimniekošanu 2012.gada aglomerāciju robežās, ievērojot sociālo un sadarbības partneru priekšlikumus un Darbības programmā noteikto principu, ka prioritāri atbalstāmas darbības aglomerācijās ar lielāku iedzīvotāju skaitu, investīcijas paplašinātajās notekūdeņu pakalpojumu aglomerāciju robežās tiek primāri piešķirtas aglomerāciju grupai ar CE virs 100 000 (Rīga un Daugavpils). Lai nodrošinātu SAM 5.3.1. ieviešanu atbilstoši veiktajai priekšatlasei un Darbības programmā paredzētajam, ir sagatavots MK noteikumu projekts. Tas nosaka SAM 5.3.1. īstenošanas nosacījumus, mērķi un sasniedzamos rezultāta, iznākuma un finanšu rādītājus, mērķa grupu, SAM 5.3.1. **plānoto** finansējumu, projektu iesniedzēju loku un tiem noteiktās prasības, atbalstāmo darbību un izmaksu attiecināmības nosacījumus un atmaksājamās palīdzības nosacījumus.SAM 5.3.1. atlases veids, atlases kārtasMK noteikumu projektā paredzēts, ka SAM 5.3.1. īsteno ierobežotas projektu iesniegumu atlases veidā četrās atlases kārtās:* pirmā atlases kārta – ūdenssaimniecības attīstība aglomerācijās ar CE virs 10 000;
* otrā un trešā atlases kārta – ūdenssaimniecības attīstība aglomerācijās ar CE virs 2 000;
* ceturtā atlases kārta – ūdenssaimniecības attīstība aglomerācijās ar CE virs 100 000.

Pirmā atlases kārta ir paredzēta ūdenssaimniecības attīstībai aglomerācijās ar CE virs 10 000, atbilstoši MK noteikumu projekta pielikumā pievienotajam aglomerāciju sarakstam, ievērojot to, ka šai aglomerāciju grupai ir primāri un nekavējoši jānodrošina Direktīvas 91/271/EEK prasību izpilde, jo prasību izpildes termiņš ir iestājies jau 2011.gada 31.decembrī. Otrajā un trešajā atlases kārtā tiek iekļautas aglomerācijas ar CE virs 2 000. **Ceturtajā atlases kārtā tiek iekļautas aglomerācijas ar CE virs 100 000 paplašinātajās notekūdeņu pakalpojumu aglomerāciju robežās.**MK noteikumu projekta 1.pielikumā ir noteiktas ūdenssaimniecības aglomerācijas, kuras tiek iekļautas pirmajā atlases kārtā. MK noteikumu pielikums tiks papildināts ar otrās, trešās un ceturtās atlases kārtas ūdenssaimniecības aglomerāciju sarakstu pirms atlases kārtas izsludināšanas.Pirmās atlases kārtas izsludināšana paredzēta 2016.gadā, otrās, trešās atlases kārtas, kā arī ceturtās atlases kārtas pirmā uzsaukuma izsludināšana paredzēta 2017.gada I - II ceturksnī. **Otrā un trešā atlases kārtā iekļautās aglomerācijas tiks sadalītas kārtās, ņemot vērā katras aglomerācijas plānotā investīciju projekta gatavības stadiju, izmaksu efektivitāti un VARAM veiktās projektu priekšatlases rezultātus.** Ceturtās atlases kārtas otrais uzsaukums (nepārsniedzot katrai aglomerācijai noteikto kopsummu) tiks organizēts pēc 2018.gada 31.decembra, kad būs zināms snieguma rezerves apjoma piešķīrums.Detalizētāka informācija par VARAM veikto “Specifiskā atbalsta mērķa 5.3.1. „Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas”” Sākotnējo novērtējumu, tajā skaitā, projektu prioritāro sarakstu un aglomerācijām, kas tālāk nepretendē uz SAM 5.3.1. finansējumu, pieejama Eiropas Savienības struktūrfondu un Kohēzijas fonda Uzraudzības komitejas e-portfelī ievietotajos materiālos:[*https://komitejas.esfondi.lv/\_layouts/15/start.aspx#/SitePages/Home.aspx*](https://komitejas.esfondi.lv/_layouts/15/start.aspx#/SitePages/Home.aspx)*.*SAM 5.3.1. iznākuma, finanšu un rezultāta rādītājiMK noteikumu projekts nosaka SAM 5.3.1. ietvaros plānotos uzraudzības rādītājus, kas sasniedzami līdz 2022.gada 31.decembrim, un iznākuma rādītāja un finanšu rādītāja starpposma vērtības, kas sasniedzamas līdz 2018.gada 31.decembrim.MK noteikumu projektā noteiktā iznākuma rādītāja (notekūdeņu attīrīšanas sistēmu, kas uzlabotas specifiskā atbalsta ietvaros, apkalpoto iedzīvotāju skaita pieaugums) piemērošana izriet no Darbības programmas un Eiropas Parlamenta un Padomes 2013.gada 17.decembra Regulas (ES) Nr. 1300/2013 *par Kohēzijas fondu un ar ko atceļ Padomes Regulu (EK) Nr.1084/2006*. Rādītāju vērtības ir noteiktas saskaņā ar Darbības programmu un Darbības programmas papildinājumu.SAM 5.3.1. iznākuma rādītāja un tā starpposma vērtība ir iekļauta Darbības programmas piektā prioritārā virziena “Vides aizsardzība un resursu izmantošanas efektivitāte” prioritārajā snieguma ietvarā. Tādēļ, lai nodrošinātu iznākuma rādītāja sasniegšanu un snieguma ietvara izpildi, MK noteikumu projektā tiek noteikta projekta ietvaros konkrēta sasniedzamā iznākuma rādītāja vērtība. Savukārt, lai nodrošinātu starpposma rādītāja izpildi noteiktajā apjomā, pirmās atlases kārtas projektu ietvaros katram projektam ir noteikta arī uz 2018.gadu sasniedzamā starpposma rādītāja vērtība 7,5 procentu apjomā no projektam noteiktā kopējā sasniedzamā iznākuma rādītāja apjoma.Rezultāta rādītāji parāda iedzīvotāju, **kam** nodrošināti normatīvo aktu prasībām atbilstošu **centralizēto** notekūdeņu apsaimniekošanas pakalpojumu **pieslēgumi, skaitu un īpatsvaru** no aglomerāciju ar CE lielāku par 2000 kopējā iedzīvotāju skaita **un īpatsvara** katrā aglomerāciju grupā. Tā sniegums ir cieši saistīts ar sasniegto iznākuma rādītāju vērtību.Ja projekta īstenošanas rezultātā finansējuma saņēmējs nesasniedz apstiprinātajā projekta iesniegumā plānoto iznākuma rādītāja vērtību, **kā arī iedzīvotāju īpatsvaru, kam nodrošināti normatīvo aktu prasībām atbilstošu centralizēto notekūdeņu apsaimniekošanas pakalpojumu pieslēgumi**, **finansējuma saņēmējs** atmaksā Centrālajai finanšu un līgumu aģentūrai kā sadarbības iestādei (turpmāk – Sadarbības iestāde) KF finansējumu par nesasniegto iznākuma rādītāja apjomu. Atmaksājamo summu aprēķina reizinot nesasniegto iznākuma rādītāja apjomu ar vienas iznākuma rādītāja vērtības izmaksām, ko nosaka atbilstoši projekta faktiskā KF finansējuma un kopējās projektā sasniedzamās iznākuma rādītāja vērtības attiecībai. **Atmaksājamās palīdzības mehānismu un finanšu korekciju nepiemēro, ja finansējuma saņēmējs sasniedz projekta iesniegumā plānoto iznākuma rādītāja vērtību vai iedzīvotāju īpatsvaru, kam nodrošināti normatīvo aktu prasībām atbilstošu centralizēto notekūdeņu apsaimniekošanas pakalpojumu pieslēgumi.** **Lai nodrošinātu vienotu pieeju, VARAM izstrādās metodiku gan uzraudzības rādītāju, gan atmaksājamās palīdzības apjoma aprēķināšanai.**MK noteikumu projektā ir paredzēta atmaksājamās palīdzības atmaksas kārtība, kas paredz, ka lēmumu par atmaksājamā finansējuma apmēru Sadarbības iestāde pieņem sešu mēnešu laikā pēc apstiprinātajā projekta iesniegumā noteiktā iznākuma rādītāju sasniegšanas termiņa beigām. Ja finansējumu nav iespējams atmaksāt 12 mēnešu laikā, iesaistītās puses var vienoties par atmaksājamā finansējuma atmaksas grafiku, kas kopumā nepārsniedz 24 mēnešus. Šādi atmaksāto finansējumu uzskata par atmaksājamo palīdzību atbilstoši Eiropas Parlamenta un Padomes 2013.gada 17.decembra Regulas (ES) Nr.1303/2013, *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006* (turpmāk – Eiropas Parlamenta un Padomes 2013.gada 17.decembra Regula (ES) Nr.1303/2013) 67., 68.un 69.pantā noteiktajam, **kas tiešā veidā ļauj atmaksāt tikai tās izmaksas, kas attiecas uz projektā nesasniegto rezultāta rādītāju, tādējādi veicinot projekta uzraudzības rādītāju – notekūdeņu pakalpojumu pieslēgumu nodrošināšanu**. Izpildot Eiropas Parlamenta un Padomes 2013.gada 17.decembra Regulas (ES) Nr.1303/2013 67.pantā noteikto, MK noteikumu projekts paredz, ka atmaksāto palīdzību atkārtoti izmanto projektu īstenošanai **nākamo** atlases kārtu ietvaros. Ja atmaksāto finansējumu laika trūkuma dēļ nav iespējams izmantot ES fondu 2014.–2020.gada plānošanas perioda ietvaros, to izmanto atbilstoši SAM 5.3.1. mērķim ārpus ES fondu ietvara.FinansējumsMK noteikumu projekts nosaka SAM 5.3.1. **plānoto** finansējuma apjomu, tajā skaitā sadalījumā pa finansējuma avotiem. Vienlaikus MK noteikumu projekts nosaka atlases kārtām pieejamo finansējumu. Pirmās atlases kārtā plānotais pieejamais finansējums ir ne mazāk kā **69 408 120** *euro*, tai skaitā Kohēzijas fonda finansējums – ne mazāk kā **58 996 902** *euro* **un nacionālais privātais finansējums vismaz 10 411 218 *euro***. Otrajai un trešajai atlases kārtai pieejamais kopējais pieejamais finansējums ir ne mazāk kā **65 728 835** *euro*, tai skaitā Kohēzijas fonda finansējums – **55 869 509** *euro,* **nacionālais privātais finansējums vismaz 9 488 570 *euro* un nacionālais pašvaldību finansējums vismaz 370 756 *euro****.* Savukārt ceturtajai atlases kārtai pieejamais finansējums ir ne mazāk kā **13 773 853** *euro*, tai skaitā Kohēzijas fonda finansējums 11 707 775 *euro* **un nacionālais privātais finansējums vismaz 2 066 078 *euro***. Precīzs finansējuma sadalījums otrajai, trešajai un ceturtajai atlases kārtai, kā arī tajā iekļautajām aglomerācijām tiks noteikts 2016.gada beigās atbilstoši projektu vienkāršoto izmaksu – ieguvumu analīzes rezultātiem. Ņemot vērā snieguma rezerves apjomu, Sadarbības iestāde līdz 2018.gada 31.decembrim slēdz vienošanās vai civiltiesiskos līgumus par projektu īstenošanu tādā apjomā, kas nepārsniedz 93,81 procentus no kopējā SAM 5.3.1. ietvaros pieejamā KF finansējuma.  Snieguma rezerve tiek iekļauta ceturtajā atlases kārtā (6,19 procentu apjomā no SAM 5.3.1. KF finansējuma), atlases kārtu organizējot divos uzsaukumos.MK noteikumu projekts nosaka arī avansa piešķiršanas nosacījumus un avansa apmēru, kas var būt līdz 30 procentiem no projektam piešķirtā KF finansējuma apjoma. **Avansu var izmaksāt vairākos maksājumos.**Izmaksu attiecināmībaMK noteikumu projektā noteiktas projektos atbalstāmās darbības, kas sekmē SAM 5.3.1. iznākuma rādītāju sasniegšanu, kā arī darbības, kuras nav atbalstāmas, līdz ar to projektā nav iekļaujamas. Projektu ietvaros nav atbalstāma ūdensapgādes būvju būvniecība ārpus esošās apbūves un ūdensapgādes apkalpes zonas, kā arī kanalizācijas būvju būvniecība ārpus esošās apbūves un aglomerācijas teritorijas, izņemot savienojošos kanalizācijas ārējos inženiertīklus, kas nepieciešami projektā izbūvēto kanalizācijas ārējo inženiertīklu savienošanai ar esošajām notekūdeņu savākšanas un attīrīšanas būvēm (t.i. spiedvadi vai citi maģistrālie notekūdeņu savākšanas ārējie inženiertīkli, kas netiek tieši izmantoti pakalpojuma lietotāju pieslēguma izveidei, bet nepieciešami taisnāka trasējuma izbūvei, efektīvākai finansējuma izmantošanai). Projektu ietvaros nav atbalstāma arī sabiedrisko ūdenssaimniecības pakalpojumu kvalitātes uzlabošana, kas jau sākotnēji atbilst normatīvajos aktos par dzeramā ūdens kvalitāti un notekūdeņu savākšanu un būvnormatīvos noteiktām prasībām, jo SAM 5.3.1. investīciju primārais mērķis ir nodrošināt ES *acquis* prasību izpildi ūdenssaimniecību jomā. Tāpat, ievērojot gan iepriekšējos ES fondu plānošanas periodos veiktās investīcijas, gan SAM 5.3.1. ierobežoto finansējuma apjomu, kā neatbalstāmas noteiktas izmaksas dzeramā ūdens ieguves vietu, sagatavošanas staciju un to iekārtu būvniecībai, notekūdeņu attīrīšanas būvju (t.sk. notekūdeņu attīrīšanas procesā radušos dūņu pārstrādes un apsaimniekošanas iekārtu) būvniecībai, kā arī zemes vai būves iegādei. MK noteikumu projektā norādīts, ka projektā nav iekļaujamas izmaksas aprīkojuma iegādei, kas attiecas uz kanalizācijas un ūdensapgādes ārējo inženiertīklu uzturēšanas, apkalpošanas un izbūves pasākumiem, piem., hidrodinamiskās mašīnas, ekskavatori un cits aprīkojums. Tāpat izmaksas nav attiecināmas par būvēm, kas pirms projekta iesnieguma iesniegšanas ir pieņemtas ekspluatācijā, vai par precēm, par kurām pirms projekta iesnieguma iesniegšanas ir parakstīti preču nodošanas un pieņemšanas akti.SAM 5.3.1. ietvaros plāno tiešās attiecināmās izmaksas un neattiecināmās izmaksas. Attiecināmajās izmaksās ir iekļaujamas kanalizācijas ārējo inženiertīklu būvprojekta, **tai skaitā ar būvniecības ieceri un būvprojekta minimālā sastāvā saistīto sagatavošanas darbu izmaksas,** būvprojekta būvekspertīzes izmaksas, kā arī būvdarbu autoruzraudzības un būvuzraudzības izmaksas. Šīs visas iepriekš minētās izmaksas kopā nedrīkst pārsniegt 7 procentus no būvdarbu attiecināmajām izmaksām. Izmaksu ierobežojums noteikts, ievērojot ES fondu 2007.-2013.gada plānošanas perioda 3.5.1.1.aktivitātei “Ūdenssaimniecības infrastruktūras attīstība aglomerācijās ar cilvēku ekvivalentu lielāku par 2000” noteikto attiecīgo izmaksu ierobežojumu apjomu. Vienlaikus, izvērtējot 3.5.1.1.aktivitātes ieviešanas pieredzi, ka atsevišķu pakalpojumu pozīciju izmaksas tika pārsniegtas, bet dažās veidojās pārpalikums, SAM 5.3.1. ietvaros netiek izdalīts maksimālais finansējuma ierobežojums katram iepriekš minētajam pakalpojuma veidam, bet ir noteikts kopsummas ierobežojums visiem pakalpojumiem kopā. Papildus iepriekš minētajam, MK noteikumu projekts nosaka, ka izmaksas par projektēšanu, autoruzraudzību un būvuzraudzību aprēķina atbilstoši būvdarbu attiecināmo un neattiecināmo izmaksu proporcionālai attiecībai, ievērojot būvdarbu tāmēs norādīto būvdarbu izmaksas.Attiecināmajās izmaksās iekļauj jaunu kanalizācijas ārējo inženiertīklu būvdarbu izmaksas, ieskaitot kanalizācijas, ūdensapgādes, citu esošo ārējo inženiertīklu elementu vai inženiertīkla posma nojaukšanas, pārneses **un šķērsošanas izmaksas**, kas nepieciešamas šo jauno kanalizācijas ārējo inženiertīklu izbūvei. Atšķirībā no iepriekšējiem plānošanas periodiem SAM 5.3.1. ietvaros kanalizācijas ārējo inženiertīklu pārbūves un atjaunošanas izmaksas attiecināmas tādā apmērā, kas kopumā nepārsniedz 5 procentus no būvdarbu attiecināmajām izmaksām. Minētās izmaksas ir attiecināmas, ja kanalizācijas ārējo inženiertīklu un to elementu pārbūve vai atjaunošana ir nepieciešama projekta ietvaros jaunbūvējamo kanalizācijas ārējo inženiertīklu posmu darbības nodrošināšanai un pamatota ar hidrauliskiem aprēķiniem. Minētais izmaksu ierobežojums ir noteikts ievērojot SAM 5.3.1. ierobežoto finansējuma apjomu, nepieciešamību veicināt uz SAM 5.3.1. mērķi un rezultātu orientētas investīcijas un nodrošināt SAM 5.3.1. uzraudzības rādītāju sasniegšanu. Attiecināmas ir arī ir obligāto informatīvo un publicitātes pasākumu izmaksas.Neattiecināmās izmaksas finansējuma saņēmējs sedz no saviem līdzekļiem. Neattiecināmajās izmaksās iekļaujamas tās izmaksas, kas pārsniedz attiecināmo izmaksu apjomu, izmaksas, kas nav noteiktas kā attiecināmās izmaksas, bet ir atbalstāmas, tieši saistītas ar projektu un ir nepieciešamas projekta mērķa sasniegšanai, **piemēram, jaunu pievadu izbūvei pieslēgumu izveidei pie projektā izbūvētajiem kanalizācijas tīkliem pakalpojumu lietotāju nekustamajā īpašumā.** Neattiecināmajās izmaksās var tikt iekļauta arī ūdensapgādes būvju izveide ūdensapgādes apkalpes zonā projekta teritorijā, tādejādi vienlaikus ar kanalizācijas tīklu attīstību paplašinot arī ūdensapgādes tīklus, tādējādi sasniedzot šo MK noteikumu projekta mērķi. Neattiecināmās izmaksās ir iekļaujamas piegādes līgumu izmaksas, tai skaitā šādu līgumu ietvaros iegādāto tehnoloģisko iekārtu, to montāžas un ieregulēšanas izmaksas, piemēram, iekārtas kanalizācijas sūkņu stacijām. Tomēr jāņem vērā, ka šīs pašas iekārtas kanalizācijas sūkņu stacijām būvdarbu līguma ietvaros var iekļaut projekta attiecināmajās izmaksās.Tāpat **neattiecināmajās izmaksās var iekļaut jaunu lietus ūdeņu kanalizācijas šķirtsistēmu izveidi** un projekta iesnieguma pamatojošās dokumentācijas, t.sk. tehniski ekonomiskā pamatojuma un izmaksu un ieguvumu analīzes izstrādes un ar tām saistītās aktualizācijas, kā arī ar ietekmes uz vidi novērtējumu saistītās dokumentācijas izstrādes izmaksas.Lai skaidri un precīzi varētu nodalīt attiecināmās un neattiecināmās izmaksas, MK noteikumu projekts nosaka prasības būvdarbu līgumu, tai skaitā finanšu sadaļu sagatavošanai. MK noteikumu projekts nosaka, ka gadījumā, ja projektā tiek iekļauti arī ūdensapgādes inženiertīklu būvniecības darbi un tie tiek veikti viena būvniecības līguma ietvaros ar ārējo kanalizācijas inženiertīklu būvniecību, tāmēs jānodala ārējo kanalizācijas inženiertīklu būvdarbu pozīcijas un to summas no ūdensapgādes inženiertīklu pozīcijām un summām. Šāds nosacījums par pozīciju un to summu nodalīšanu attiecas arī uz līgumiem, kas paredz ārējo kanalizācijas inženiertīklu izbūves un pārbūves vai atjaunošanas būvdarbus. Tāpat MK noteikumu projektā ir noteikti nosacījumi, lai izmantotu finanšu rezervi neparedzētiem darbiem un izdevumiem.Izmaksas ir attiecināmas, ja tās radušās pēc 2014. gada 1.decembra. Šāds izmaksu attiecināmības datums ir noteikts, ievērojot VARAM veiktās SAM 5.3.1. priekšatlases uzsākšanas laiku.Citi nosacījumiMK notiekumu projekts nosaka prasības projekta iesniedzējam, t.sk. attiecībā uz pakalpojumu līguma, pārvaldes lēmuma vai saistošo noteikumu par sabiedrisko ūdenssaimniecības pakalpojumu sniegšanu esamību un saturu. **Tāpat MK noteikumu projekts nosaka nepieciešamību nodrošināt projekta rezultātu uzturēšanu vismaz piecus gadus pēc projekta īstenošanas, kā arī nodrošināt centralizētās ūdensapgādes un kanalizācijas sistēmas ilgtspēju, iekļaujot ūdenssaimniecības pakalpojumu tarifā ar ūdenssaimniecības pakalpojumu sniegšanu saistītās izmaksas saskaņā ar projekta iesniegumam pievienoto izmaksu un ieguvumu analīzi.** MK noteikumu projektā noteikts, ka maksimālais specifiskā atbalsta iesniegtā projekta īstenošanas ilgums pirmās atlases kārtas projektiem ir pieci gadi no līguma vai vienošanās par projekta īstenošanu noslēgšanas, bet otrās, trešās un ceturtās atlases kārtas projektiem – četri gadi no līguma vai vienošanās par projekta īstenošanu noslēgšanas, bet **ne ilgāk par** 2022.gada 31.decembri.Attiecībā uz īpašumtiesību nosacījumiem, MK noteikumu projekts nosaka, ka izbūvējamajai un atjaunojamajai infrastruktūrai, kur plānots veikt ieguldījumus, ir jābūt projekta iesniedzēja īpašumā, **turklāt projekta iesniedzējs nodrošina, ka tam ir tiesības piekļūt, veikt ūdensapgādes un kanalizācijas ārējo inženiertīklu būvdarbus un uzturēšanu zemesgabalos, kur projekta ietvaros paredzēti būvdarbi, projekta īstenošanas un pēcuzraudzības laikā**.MK noteikumu projektā tiek noteikti gadījumi, kādos Sadarbības iestādei ir tiesības vienpusēji atkāpties no noslēgtā civiltiesiskā līguma vai vienošanās ar finansējuma saņēmēju par projekta īstenošanu, kas detalizēti tiks norādīti vienošanās vai civiltiesiskajā līgumā par projekta īstenošanu. Tāpat tiek paredzēts nosacījums, ka gadījumā, ja VARAM izveido datu bāzi par ES direktīvu prasību izpildi ūdenssaimniecības jomā, tad projekta īstenošanas un pēcuzraudzības laikā finansējuma saņēmējs ievada informāciju par projektu un iepriekš īstenotiem ES struktūrfondu projektiem. Tiek plānots, ka **minētās datu bāzes izveidei un uzturēšanai finansējums tiks nodrošināts INTERREG projekta ietvaros (finansējums tiks plānots VARAM budžeta apakšprogrammā 69.08.00 “Pārrobežu sadarbības programmu darbības nodrošināšana, projekti un pasākumi (2014-2020)”), finansējumu pieprasot no 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un projektu īstenojot** ne ātrāk kā 2019.gadā. Datu ievade sistēmā paredzēta vienu reizi pēc projekta termiņa beigām, ievadot datus par projektu un iepriekš īstenotajiem projektiem, kā arī datu atjaunošana finansējuma saņēmējam būtu jāveic reizi divos gados atbilstoši ziņošanas biežumam par Direktīvas 91/271/EEK prasību izpildi.Ietekme uz horizontālo principu „Ilgtspējīga attīstība” ir zaļā iepirkuma principu ievērošana publiskajos iepirkumos, un projektu vērtēšanā tiks piešķirti papildu punkti projektiem, kas paredzēs attiecīgā kritērija izpildi vai arī tā izpildi pēc iespējas augstākā kvalitātē. Lai nodrošinātu šī principa uzraudzību, tiks uzkrāti dati par attiecīgo kritēriju sasniegšanu projektu ietvaros.**Ieguldījumi SAM 5.3.1. ietvaros ir plānoti saskaņā ar intervences kodu 21 “Ūdens apsaimniekošana un dzeramā ūdens saglabāšana (tostarp upju baseinu apsaimniekošana, ūdens apgāde, konkrēti pasākumi, lai pielāgotos klimata pārmaiņām, rajonu un patērētāju patēriņa uzskaitīšana, iekasēšanas sistēmas un noplūdes mazināšana)” 126 574 186 *euro* apmērā. Darbības programmas SAM 5.3.1. ietvaros kā trešā prioritāte bija plānotas investīcijas arī notekūdeņu attīrīšanas iekārtu darbības uzlabošanai ar intervences kodu 22 “Notekūdeņu attīrīšana”. Tomēr, ierobežota finansējuma apstākļos, lai nodrošinātu SAM 5.3.1. uzraudzības rādītāju sasniegšanu, viss plānotais Kohēzijas fonda finansējums tiek novirzīts Darbības programmas pirmās investīciju prioritātes ieviešanai, līdz ar to neplānojot ieguldījumus ar intervences kodu 22.** |
| 3.  | Projekta izstrādē iesaistītās institūcijas | Nav. |
| 4. | Cita informācija | Projekta iesnieguma vērtēšanas kritēriji ir izskatīti Eiropas Savienības struktūrfondu un Kohēzijas fonda 2014.–2020.gada plānošanas perioda Vides aizsardzības un resursu izmantošanas efektivitātes prioritārā virziena apakškomitejā (turpmāk – Uzraudzības komitejas Apakškomiteja), kuras sastāvā ir iekļauti arī sociālie, nevalstiskā sektora un reģionālie partneri, un virzīti tālāk apstiprināšanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā.Horizontālā principa „Ilgtspējīga attīstība” (turpmāk – HP IA) uzraudzības rādītājs atbilst SAM 5.3.1. mērķa, kuram ir tieša pozitīva ietekme uz šī principa ievērošanu, iznākuma rādītājam, kā arī SAM 5.3.1 ietvaros var piemērot kopējo darbības programmas HP IA rādītāju „zaļais iepirkums”, ja tas ir attiecināms uz konkrēto projektu.Lai nodrošinātu SAM 5.3.1. noteiktā iznākuma rādītāja (uzlaboto notekūdeņu attīrīšanas sistēmu apkalpoto iedzīvotāju skaita pieaugums) sasniegšanu, sabiedrisko ūdenssaimniecības pakalpojumu sniedzēji un pašvaldības **atbilstoši Ūdenssaimniecības pakalpojumu likuma 9.panta sestajā daļā noteiktajam** var plānot pieslēgumu veicināšanas atbalsta programmas pašvaldības līmenī, izdodot pašvaldības saistošos noteikumus, **tāpat var paredzēt tādus netiešos stimulus iedzīvotāju pieslēgumu veidošanai, kā, piemērām, vienojoties ar pakalpojumu sniedzēju par pieslēgumu veidošanas apmaksu pa daļām, bet pašvaldības dome varēs lemt par finansējuma piešķiršanu šo darbu daļējai apmaksai no pašvaldības budžeta**. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka projektu īstenošanai būs ietekme uz sociālo sfēru, pārvaldes iestāžu funkcijām un cilvēkresursiem, kā arī uz valsts un pašvaldību informācijas sistēmām. SAM 5.3.1. neietekmēs spēkā esošo tiesību normu sistēmu. Vērtējot SAM 5.3.1. īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām.  |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (euro)** |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2016) gadu** | **izmaiņas, salīdzinot ar kārtējo (2016) gadu** | **izmaiņas, salīdzinot ar kārtējo (2016) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **17 699 071** | 19 000 000 | 19 000 000 | 19 000 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **0** | **17 699 071** | 19 000 000 | 19 000 000 | 19 000 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **17 699 071** | **19 080 000** | **19 060 000** | **19 060 000** |
| 2.1. valsts pamatbudžets | **0** | **17 699 071** | **19 000 000** | **19 000 000** | **19 000 000** |
| 2.2. valsts speciālais budžets | 0 | 0 | 0 |  |  |
| 2.3. pašvaldību budžets | 0 | 0 | **80 000** | **60 000** | **60 000** |
| 3. Finansiālā ietekme: | 0 | 0 | **-80 000** | **-60 000** | **-60 000** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | **-80 000** | **-60 000** | **-60 000** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **SAM 5.3.1. ietvaros līdz 2023.gadam publiskais finansējums plānots 148 910 808 *euro*, tai skaitā, KF finansējums 126 574 186 *euro* un nacionālais finansējums (privātais finansējums, pašvaldību finansējums) vismaz 22 336 622 *euro.*** **Pašvaldību finansējums vismaz 370 756 *euro* ir plānots otrās un trešās atlases kārtas ūdenssaimniecības aglomerācijās, kurās sabiedriskos ūdenssaimniecības pakalpojumus nodrošina pašvaldības, to iestādes, t.sk. pašvaldību aģentūras.** **Budžeta ieņēmumu daļā norādīta maksimāli iespējamā finansējuma KF daļa 85 procentu apmērā no projekta publiskā attiecināmā finansējuma.****Budžeta izdevumu daļā norādīti projektu ieviešanai nepieciešamie valsts un pašvaldību līdzekļi. Projektu ieviešanai tiek plānots arī attiecināmais komersantu pašu finansējums vismaz 21 965 866 *euro* (līdz 2022.gada 31.decembrim), kas šajā tabulā netiek norādīts.****Budžeta prognožu sastādīšanā ņemts vērā projektu īstenošanas laiks un avansa nosacījumi.** **Avansa maksājums tiek paredzēts gadā, kad tiek slēgta vienošanās vai civiltiesiskais līgums par projekta īstenošanu. Savukārt tālākajam naudas plūsmas aprēķinam katras atlases kārtas ietvaros tiek pieņemts, ka otrajā un trešajā projekta ieviešanas gadā tiek apgūts aptuveni 10-15%, ceturtajā gadā aptuveni 20% no projekta attiecināmajām izmaksām.****Ievērojot visu atlases kārtu izsludināšanas termiņus, summējot pa gadiem kopā atsevišķo atlases kārtu plānotās naudas plūsmas, budžeta izdevumu daļā kārtējam gadam, t.i. 2016.gadā ir norādīts pirmās atlases kārtas avansa maksājums, kas kopumā sastāda 14% no SAM attiecināmajām izmaksām, savukārt prognozējams, ka 2017.gadā tiek izsludinātas nākamās projektu atlases un 2017.gada beigās jau izmaksāti avansa maksājumi, kas kopumā budžeta izdevumu daļā 2017.gadā un nākamajos divos gados sastāda 15% no SAM attiecināmajām izmaksām.** **Pašvaldības budžeta izdevumu daļa veidojas nedaudz atšķirīgi, jo šīs izmaksas tiek plānotas tikai otrās un trešās kārtas kopumā pieciem projektiem, līdz ar to kārtējā gadā pašvaldības budžeta izdevumi netiek plānoti, 2017.gadā tie sastāda 21,6% no kopējā pašvaldību finansējuma un katrā nākamajā gadā 16,2% no kopējā pašvaldību finansējuma.** **Ņemot vērā SAM noteikto sertificējamo izdevumu mērķi, kas uz 2018.gada 31.decembri noteikts 37 227 701 *euro* apmērā, kā arī iespējamos avansa un starpposma maksājumus, 2017., 2018. un 2019.gada finansējums plānots indikatīvi 15% apmērā no SAM pieejamā finansējuma. Attiecīgi no 2019. līdz 2022.gadam plānots nodrošināt atlikušā SAM finansējuma apguvi.**  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | **MK noteikumu projektam nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013.**Eiropas Komisijas 2011.gada 20.decembra lēmums Nr. 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.** |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013; |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regulas Nr.1303/2013XII pielikuma 2.2.apakšpunkts | MK noteikumu projekta 19.7.apakšpunkts | Vienība tiek ieviesta pilnībā.  | Neparedz stingrākas prasības |
| **Eiropas Komisijas 2011.gada 20.decembra lēmums Nr. 2012/21/ES par Līguma par Eiropas Savienības darbību 106.panta 2.punkts**  | **MK noteikumu projekta 12.7., 13.5. un 14.8.apakšpunkts** | **Vienība tiek ieviesta pilnībā** | **Neparedz stingrākas prasības** |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulā (ES) Nr.1303/2013 prasību nodrošināšanu, un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |
| 2. | Sabiedrības līdzdalība projekta izstrādē | Atbilstoši normatīvo aktu prasībām VARAM tīmekļa vietnē ievietota informācija par MK noteikumu projektu un par tā virzību.Projektu iesniegumu vērtēšanas kritēriji un MK noteikumu projekts ir **izskatīti** Uzraudzības komitejas Apakškomitejā, kuras sastāvā ir iekļauti arī sociālie un sadarbības partneri, **un virzīti tālāk apstiprināšanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā**.  |
| 3. | Sabiedrības līdzdalības rezultāti | Izskatīti un MK noteikumu projekta precizēšanā ievēroti arī Uzraudzības komitejas Apakškomitejas locekļu sniegtie komentāri par MK notiekumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija kā atbildīgā iestāde, Centrālā finanšu un līgumu aģentūra kā sadarbības iestāde un sabiedrisko ūdenssaimniecības pakalpojumu sniedzēji kā finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Anotācijas IV. sadaļa – projekts šo jomu neskar.

Iesniedzējs:

vides aizsardzības un reģionālās

attīstības ministrijas ministrs K.Gerhards

07.06.2016. 15:52

5185

I.Opermane, 66016745

ilze.opermane@varam.gov.lv

1. Cilvēku ekvivalentos izteikto piesārņojuma daudzumu aprēķina, pamatojoties uz maksimālo nedēļas vidējo piesārņojuma daudzumu, kas komunālo notekūdeņu attīrīšanas iekārtās nonāk gada laikā. Cilvēku ekvivalenta viena vienība ir organisko vielu piesārņojuma daudzums, kas atbilst bioķīmiskajam skābekļa patēriņam 60g O2 dienā. [↑](#footnote-ref-2)